Nordjyllands Politi modtog klokken 14:27 en anmeldelse om et trafikuheld på Hadsund Landevej mellem Egnsplanvej i Aalborg og Nøvlingvej i Gistrup. - En bilist kom kørende ad landevejen i sydgående retning, hvor der er opsat et midlertidigt lyssignal på grund af noget vejarbejde. Det overser bilisten desværre, som kører over for rødt pg påkører en bilist, der svinger ud fra Nøvlingvej, siger Lau Larsen, vagtchef ved Nordjyllands Politi. Begge bilister, der er i 80-års alderen, blev efterfølgende kørt til tjek på sygehuset. - Der er heldigvis ikke sket alvorlig personskade. De er begge lettere tilskadekommen, oplyser vagtchefen. Vejen har været spærret, men er nu ophævet igen. Den 80-årige kvinde, der forårsagede uheldet påkørte desuden lysanlægget. Hun vil blive sigtet for overtrædelse af færdselsloven.

Referat:
Trafikuheldet skete, da en 80-årig kvinde overså et mildtertidig opstillet lysanlæg og kørte over for rødt.